ΓΡΑΠΤΗ ΕΡΩΤΗΣΗ E-3927/02

υποβολή: Graham Watson (ELDR) προς την Επιτροπή

(15 Ιανουαρίου 2003)

Θέμα: Κατοχύρωση λογισμικού με δίπλωμα ευρεσιτεχνίας

Τι μπορεί να κάνει η Επιτροπή για να εξασφαλίσει πως η κατοχύρωση του λογισμικού με δίπλωμα ευρεσιτεχνίας δεν θα αφαιρέσει από τους χρήστες του διαδικτύου το πλεονέκτημα ανώτερων εφαρμογών και λειτουργικών συστημάτων που αναπτύσσονται μέσω δωρεάν λογισμικού και λογισμικού ανοιχτής πηγής·

Απάντηση του κ. Bolkestein εξ ονόματος της Επιτροπής

(11 Φεβρουαρίου 2003)

Τα λογισμικά ηλεκτρονικώνπολογιστών αυτά καθεαυτά εξαιρούνται από τη δυνατότητα κατοχύρωσης με δίπλωμα ευρεσιτεχνίας σύμφωνα με τη Σύμβαση για το Ευρωπαϊκό Δίπλωμα Ευρεσιτεχνίας και με τις νομοθεσίες των κρατών μελών, και η Επιτροπή δεν προτίθεται να αλλάξει την κατάσταση αυτή.

Επομένως, η πρόταση της Επιτροπής για μια οδηγία σχετικά με τη δυνατότητα κατοχύρωσης με δίπλωμα ευρεσιτεχνίας των εφευρέσεων που εφαρμόζονται σεπολογιστή, η οποίαποβλήθηκε τον Φεβρουάριο 2002(1), δεν προορίζεται να επεκτείνει το πεδίο εφαρμογής των δυνατοτήτων κατοχύρωσης με δίπλωμα ευρεσιτεχνίας. Η πρόταση αποσκοπεί μάλλον στη θέσπιση ομοιόμορφων κανόνων τους οποίους θα εφαρμόζουν τα γραφεία διπλωμάτων ευρεσιτεχνίας και τα δικαστήρια κατά την εκτίμηση της κατοχυρωσιμότητας των εφευρέσεων που λειτουργούν με συσκευές ή μεθόδους οι οποίες συνεπάγονται τη χρήση λογισμικού. Αυτό είναι αναγκαίο επειδή, ενώ τα κράτη μέλη είναι δεσμευμένα από τη Σύμβαση για το Ευρωπαϊκό Δίπλωμα Ευρεσιτεχνίας, η οποία δεν αποτελεί προς το παρόν μέρος της κοινοτικής νομοθεσίας, στην πράξη διαπιστώνεται ότι οι σχετικές εθνικές νομοθεσίες δεν ερμηνεύονται πάντα ομοιόμορφα, ιδίως όσον αφορά τις ειδικές λεπτομέρειες.

Μια οδηγία η οποία δεν αλλάζει τη γενική ισορροπία μεταξύ των κατοχυρώσιμων και μη προϊόντων δεν θα στερήσει από τους χρήστες του διαδικτύου οποιαδήποτε δυνατότητα την οποία θα απολάμβαναν διαφορετικά. Εντούτοις, τόσο οι χρήστες όσο και οι φορείς ανάπτυξης λογισμικούπολογιστών, είτε το τελευταίο αυτό παρέχεται δωρεάν, ως ανοικτή πηγή ή βάσει κάποιου άλλου επιχειρηματικού μοντέλου, αναμένεται να απολαύσουν τα οφέλη που θα προκύψουν από την αύξηση της ασφάλειας δικαίου και ομοιομορφίας που θα επιφέρει η οδηγία.

Ορισμένες από τις τροπολογίες που συζητήθηκαν κατά τη διάρκεια της εξέτασης της πρότασης στο Συμβούλιο θα επέφεραν ακόμη περισσότερη ασφάλεια δικαίου με τον ακριβέστερο ορισμό των αντικειμένων που θα πρέπει να εξαιρεθούν από τη δυνατότητα κατοχύρωσης με δίπλωμα ευρεσιτεχνίας λόγω της απουσίας τεχνικής συμβολής. Η Επιτροπή ανέφερε ότι θα εξέταζε τις τροπολογίες αυτές κατά τη διάρκεια τωνπό εξέλιξη διαπραγματεύσεων.

Επιπλέον, το άρθρο 6 της πρότασης περιέχει μια σημαντική εγγύηση για τους φορείς ανάπτυξης λογισμικού, η οποία θα έχει ως αποτέλεσμα η άσκηση των δικαιωμάτων ευρεσιτεχνίας να μη μπορεί να παρεμβαίνει στις εξαιρέσεις που προβλέπονται στο πλαίσιο της οδηγίας 91/250/ΕΟΚ του Συμβουλίου της 14ης Μαΐου 1991, για τη νομική προστασία των προγραμμάτων ηλεκτρονικώνπολογιστών(2) με δικαιώματα πνευματικής ιδιοκτησίας με σκοπό την επίτευξη διαλειτουργικότητας.

Τέλος, σύμφωνα με τα άρθρα 7 και 8 της πρότασης, η Επιτροπή καλείται να παρακολουθήσει τον αντίκτυπο των εφευρέσεων που εφαρμόζονται σεπολογιστή στην καινοτομία και τον ανταγωνισμό, τόσο στην Ευρώπη όσο και διεθνώς, και ναποβάλει σχετική έκθεση στο Συμβούλιο και το Ευρωπαϊκό Κοινοβούλιο. Η διάταξη αυτή, πουπερβαίνει την απλή εξέταση των αποτελεσμάτων της οδηγίας, παρέχει ένα χρήσιμο μηχανισμό για την αντιμετώπιση απρόβλεπτων μελλοντικών εξελίξεων στον τομέα αυτό.

(1) ΕΕ C 151 της 25.6.2002.

(2) ΕΕ L 122 της 17.5.1991.